Temeljem Statuta Općine Kolan (Službeni glasnik Zadarske županije br. 4. od 24.02.2006.), a u svezi čl. 457. Zakona o trgovačkim društvima (Narodne novine“ broj 111/93, 34/99, 121/99, 52/00, 118/03, 107/07, 146/08, 137/09, 125/11, 152/11, 111/12 i 68/13), Općinsko vijeće Općine Kolan, Kolan, Trg Kralja Tomislava 6, OIB:63577538914, na sjednici održanoj dana 23. Svibnja 2016. donosi

**ODLUKU**

**o povećanju temeljnog kapitala, rezervi kapitala i izmjeni Izjave o osnivanju**

**Komunalnog društva Kolan d.o.o., Kolan**

**I.**

Općina Kolan kao jedini član Komunalnog društva Kolan d.o.o., sa sjedištem u Kolanu, Trg Kralja Tomislava 6, OIB: 88252031964 ( u daljnjem tekstu: Društvo) povećati će temeljni kapital Društva u iznosu od 841.200,00 kn.

**II.**

Općina Kolan kao jedini član Društva povećati će rezerve kapitala Društva u iznosu od 64,02 kn.

**III.**

Povećanje temeljenog kapitala Društva i rezervi kapitala Društva ostvariti će se unosom prava potraživanja koje potraživanje ima Općina Kolan prema Društvu u ukupnom iznosu od 841.264,02 kn, od kojega potraživanja će se:

- povećati temeljni kapital Društva u iznosu od 841.200,00 kn; i

- povećati rezerve kapitala Društva u iznosu od 64,02 kn.

**IV.**

Temeljni kapital Društva povećava se:

- sa iznosa od 1.274.900,00 kn,

- za iznos od 841.200,00 kn, u pravima

- na ukupan iznos od 2.116.100,00 kn

**V.**

Temeljni kapital Društva povećati će se stvaranjem jednog novog poslovnog udjela u nominalnom iznosu od 841.200,00 kn, unosom uloga u predmetnim pravima potraživanja i preuzimanjem od strane Općine Kolan, kao jedinog člana Društva.

**VI.**

Ovlašćuje se načelnik Općine Kolan da u svojstvu člana Skupštine Društva glasuje na Skupštini Komunalnog društva Kolan d.o.o. za donošenje odluke o povećanju temeljnog kapitala i odluke o izmjeni Izjave o osnivanju Komunalnog društva Kolan d.o.o., kao i da potpiše sve prateće isprave i poduzme sve radnje za upis Izmjena u nadležni Sudski registar.

**VII.**

Ova Odluka stupa na snagu danom donošenja.

Klasa: 406-01/16-01/05

Ur.broj: 2198/33-40-16-1

*Općinsko vijeće Općine Kolan, Predsjednik:* Branimir Tauzer